90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie v rozprave

76. Pán predseda, ďakujem pekne za slovo. Kolegyne, kolegovia, budem rýchly, nestihol som sa prihlásiť do, do písomnej. No, koľko stihnem. Jednoznačne problém existuje. Slovensko má problém s vozidlami, ktoré nemajú povinné zmluvné poistenie a spôsobuje to problémy na rôznych frontoch presne tak, ako hovorí predkladateľ, to je pravda. Zároveň ale treba dávať veľký pozor, aby to navrhované riešenie bolo kvalitné, rozumné, vyvážené, jednoducho, aby sa nevylialo aj teda s vodou z vaničky aj samotné dieťa. No a možno, možno začnem asi takto. Čiže tento návrh zákona zavádza štvrtú možnosť vyradenia z evidencie. Momentálne máme tri, čiže vyradí sa z evidencie vozidlo, ktoré teda sa vyváža mimo Slovenskej republiky, ale sa odovzdáva na ekologické spracovanie alebo teda sa dá neexistujúce vozidlo vyradiť, ak sa zaplatí pokuta 500 euro do environmentálneho fondu. Toto, samozrejme, veľmi málo funguje, pretože kto by platil za vozidlo, ktoré už nejak speňažil a síce nejazdí po cestách a nemôže spôsobiť nehodu, ale teda jednoducho nevyradí ho, lebo proste 500 euro je veľa, hej. Každopádne všetky tri aktuálne zavedené možnosti vyradenie z evidencie predpokladajú, že vlastník vozidla sa zbavuje dobrovoľne alebo teda na základe rozhodnutie príslušnej autority. No, čiže vlastník sa chce zbaviť vozidla z vlastnej vôle, či už predajom, alebo teda odovzdaním na ekologické zlikvidovanie a nehrozí, že vlastník vozidla sa bude zbavovať spôsobom, ktorý porušoval ustanovenia predpisov o odpadoch alebo mal negatívny vplyv na životné prostredia. Tento, tento postup je upravený v § 120, ten vlastne, to je ten §, ktorý aj kolega ide práve meniť. No a teda vzhľadom na to, že je navrhovaná štvrtá možnosť vyradenia z evidencie, zakáže používanie vozidla, hej, keďže sa teda vymaže z evidencie. Ale tento návrh nezabezpečí súčasne povinnosť odovzdať staré vozidlo na ekologické spracovanie. No a môže sa stať, že neevidované vozidlo so zrušenou evidenciou zostáva bez evidencie v sivej zóne. A po skúsenostiach z predchádzajúceho obdobia môže napríklad robiť či už opustený odpad, alebo môže zostať aj ako jazdiace v sivej zóne. Lebo treba si uvedomiť, že my tu máme, áno, kopu vozidiel, ktoré neexistujú, tých musíme nájsť cestu, ako sa ich zbaviť. To hovorí, to úplne súhlasím a hľadajme ju a hľadáme ju, ale zároveň je tu nejaké množstvo ľudí, ktorí úplneže cielene to nezaplatia a dnes tí policajti tiež majú možnosť. Veď oni vidia, oni vás zastavia, keď jazdíte bez PZP a vedia to riešiť. Proste pokutou, čímkoľvek. Ale každopádne teda si môže niekto z tých ľudí povedať, že a ja to nezaplatím a vyradí sa a jazdiť bude tak či tak. Čiže nevyrieši to celý problém. Môže takéto vozidlo ďalej, ďalej jazdiť. No, zároveň teda ale môže to skončiť aj tak, že to skončí ako opustený odpad po speňažení toho, čo sa speňažiť dá, to niekde zostane opustené a budú mať, budú mať obce, hej, problém. Čo si myslím že by pomohlo, doplniť definíciu odpadu vec, ktorá sa nemôže používať na pôvodný účel alebo teda doplniť a to je asi dôležitejšie, doplniť ustanovenia § 120 o informáciu, že ako by sa teda manipulovalo s tými značkami a s tým samotným či už veľkým, alebo malých techničákom. Lebo toto si uvedomme, že systém povie do konca júna, Peter, tak? Do konca júna sa nezaplatí PZP, automaticky bude vyradené. Ešte raz, vozidlo fyzicky tu môže stále zostať alebo aj nie, ale každopádne zase nerieši sa, čo so značkami, to vie byť, samozrejme, problém, dajú sa na kadečo používať, ale proste zostanú u človeka. To isté veľký technický, to isté malý technický. Toto sú, myslím, veci, ktoré sa dajú v druhom čítaní proste nejak riešiť. Len treba, treba na to myslieť, treba na to myslieť. A možno stihnem ešte toto, je tu pár otázok, na ktoré si len dovolím teda, aby sme mali o čom diskutovať. Čiže treba mať, myslím si, že, jasnú, jasnú odpoveď na to, či zo strany ministerstva financií je naozaj vôľa riešiť problém nepoistených vozidiel takýmto zásadným a razantným spôsobom bez možných nejakých takých mäkkých riešení predtým možno nejakých takých ťahových. Či teda toto riešenie vlastne nie je otázka nezvládnutia alebo neochoty komunikovať s nepoistenými motoristami, či už zo strany štátu, polície, okresných úradov alebo aj samotných poisťovní. Veď vnímajme, že akékoľvek vozidlo, ktoré či už sa prihlasuje do evidencie, alebo prehlasuje, sa tá prihlásiť alebo prehlásiť len vtedy, ak má potvrdenie o zaplatenom, hej, o zaplatenom PZP. Či sa to, ako sa to obchádza, je druhá vec. Ale veď povieme si, proste čiže, čiže či tam by nemohlo byť tá komunikácia lepšia. Ak sa ten, ten motorista na najbližší rok rozhodne nezaplatiť, proste fakt, že či tá poisťovňa urobila maximum, aby ho upozornila, že teda neplní si svoju povinnosť, že vlastne neobnovuje zmluvu. A teraz ďalej sa pýtam, že ak sa takéto vozidlo vyradí z evidencie, bude o tom informovaný vlastník vozidla, že toto máme doriešené, aby sa vôbec ten, ten dozvedel, že sa mu to stalo? To inak kľudne môže byť človek, ktorý je pracovne v zahraničí celý rok. Takže to je, to je kľúčové. No a pokiaľ sa vozidlo vyradí z evidencie úradne, ale na vozidle zostanú teda tabuľky s evidenčným číslom a jeho držiteľ bude teda aj tak jazdiť, to auto môže jazdiť, môže chcieť s ním jazdiť po cestnej komunikácii. A príde k ďalším situáciám, ktoré momentálne táto zmena nerieši, takže na to tiež sa treba pozrieť. No a ešte stihnem možno. Je to zasa z toho pohľadu vlastne tej recyklácie z toho, takže tento návrh, tak ako ho kolegovci navrhli, rozporuje, rozporuje európskej legislatíve. Nakoľko teda tento návrh odporuje procesu deregistrácie vozidiel, ktorý je definovaný v čl. 5 ods. 3 Smernice Európskeho parlamentu a Rady 2000/53/ES o vozidlá po dobe životnosti, kde sa uvádza, že k vyradeniu vozidla z evidencie je potrebné predložiť potvrdenie o tom, že vozidlo bude ekologicky spracované u autorizovaného spracovateľa, teda bez toho, aby bolo predložené potvrdenie o ekologickom spracovaní, by nemalo dôjsť k vyradeniu vozidla z evidencie. Toto tiež ešte v tomto momente, ako ten návrh zákona nerieši. No a tiež je ťažko akceptovateľné, aby, aby teda boli vyraďované vozidlá z evidencie bez toho, aby sa teda či už polícia, vlastne polícia, ktorá to reálne vyraďuje, proste sa snažila nasmerovať, aspoň teda tie, čo existujú, do, to spracovateľských zariadení. Lebo toto je ten problém, ono to bude vyradené a ten človek, dobre, tak to tam nechá na tom stole. Dnes to aspoň, aspoň teda bolo nútené, aspoň to existujúce, hej, že muselo byť to potvrdenie, že to bolo odovzdané na tú recykláciu. Takže na toto sa určite treba pozrieť. No a teda môže sa stať, že vyradením z evidencie nebude zabezpečené to dosiahnutie samotného cieľa zníženia počtu vozidiel v prevádzke viesť vozidlá. Jednoducho tá časť ľudí, ktorá ten zákon nechce dodržiavať, bude, bude jazdiť, jazdiť naďalej. No a teraz teda ešte raz zhrniem. Takže môže to ostať, tieto vraky môžu ostať opustené na pleciach miest a obcí, ktoré riešia zaberanie verejného priestranstva, a teda budú musieť tie parkoviská, ale dobre, tam je nejaký postup. Je to náročné, ale dobre, nejak sa to vyriešiť dá. Čo je teda horšie je, že teda takéto vozidlá sa fakt môžu stať predmetom neoprávneného využívania ohrozu ostatných účastníkov cestnej premávky bez poistení, bez technických, bez emisných kontrol. Lebo toto je to, že ak ten človek ho mal zaregistrované a nemal vlastne len to PZP dobre, tak jedna vec. Ale takto, že už keď bude úplne deregistrovaný, tak už ho bude kašlať že úplne, úplne na všetko a, samozrejme, stále je tu áno, môže ho tá polícia chytiť, zobrať mu čokoľvek, len je to proste, vie to byť problém. Ďalej sa môže stať takého vozidlá predmetom nekontrolovaného obchodovania s lukratívnymi komponentami. Proste nejaká, nejaká šedá ekonomika, že to teraz to bolo nútené, že fakt to do toho spracovateľského miesta recyklačného bolo odnesené. No a asi už viacej nestihnem. Ďakujem pekne, proste všetko sú to veci, aby sme na to mysleli, aby sme to celé sa snažili doladiť. A ešte raz na záver opakujem, myšlienka je správna, problém existuje, treba ho riešiť. Ďakujem pekne.